Στις αρχές του 2011 πήρε μέρος με την εθνική του ομάδα στο Ασιατικό Κύπελλο του Κατάρ, όπου με πέντε γκολ σε έξι αγώνες συνέβαλλε σημαντικά ώστε να φθάσει η ομάδα του στα ημιτελικά. Το 2012 ήταν αρχηγός της εθνικής στους Ολυμπιακούς Αγώνες και συμμετείχε και στους έξι αγώνες της ομάδας του. Στον τελικό για την τρίτη θέση πέτυχε το πρώτο γκολ στη νίκη με 2-0 ενάντια στην Ιαπωνία και κατέκτησε με την ομάδα του το χάλκινο μετάλιο, το πρώτο ολυμπιακό μετάλιο στην ιστορία του νοτιοκορεατικού ποδοσφαίρου.